Muhabbat Abidova. Muhabbat Fazilovna Abidova (1931-yil 10-oktabr — 2020-yil 17-avgust) — kimyoviy texnologiya sohasidagi olim, Oʻzbekiston Fanlar akademiyasi akademigi. Tarjimai holi. 1931-yil 10-oktabrda Toshkent shahrida tugʻilgan. Oʻrta Osiyo politexnika institutini (1954), Oʻzbekiston SSR FA Kimyo instituti aspiranturasini (1957) tugatgan. 1958-yilda „Skelet sink va rux-mis katalizatorlarida ba’zi karbonil birikmalarining qaytarilish reaksiyalarini oʻrganish“ mavzusida nomzodlik dissertatsiyasini himoya qilgan. Mehnat faoliyati: Kimyo fanlari doktori (1975). Doktorlik dissertatsiyasining mavzusi: „Ogʻir neft fraksiyalarini bir bosqichli gidrokrekinglash uchun katalizatorlarni tanlash va oʻrganish“. Sanoatda ishlatiladigan katalizatorlar va kimyoviy jarayonlar sohasidagi ilmiy ishlanmalar muallifi. Oʻzbekiston Fanlar akademiyasi akademigi (19.05.2000). „Mehnat shuxrati“ ordeni bilan taqdirlangan.